Татар мәктәбендә укучы балаларга

татар теленнән мәктәп олимпиадасы өчен **биремнәр**

9 нчы сыйныф

**Үткәрү вакыты – 120 минут**

**Максималь балл – 50**

**I. Тестлардан дөрес җавапны билгеләгез.**

1. Ирен ассимиляциясе чагылыш тапкан сүз кулланылган мәкальне билгеләгез. **(2 балл)**

а) *Мең чакрымлык юл да бер адымнан башлана.*

ә) *Кызыңның төсен мактама, эшен макта.*

б) *Ир бала унбиштә – өй хуҗасы.*

в) *Юлны яхшы белгән арымас.*

2. Җөмләдәге фразеологик әйтелмәнең мәгънәсе дөрес күрсәтелгән рәтне билгеләгез. **(2 балл)**

*Өйдә һәркем лаф ора,*

*Батыр мәйданда ега.* (Мәкаль)

а) сугыша;

ә) ярышка әзерләнә;

б) курка;

в) шапырына.

3. Җөмләдәге калын хәрефләр белән бирелгән сүзнең синонимы дөрес күрсәтелгән рәтне билгеләгез. **(2 балл)**

***Сандугач*** *үз җирендә сайрый.* (Мәкаль)

а) *саескан*;

ә) *былбыл*;

б) *чәүкә*;

в) *чыпчык*.

4. Мәкальдәге ясалма сүзләр дөрес күрсәтелгән рәтне билгеләгез. **(2 балл)**

*Картлыгың бәхетле булсын дисәң, яшьлегеңдә ялкау булма.* (Мәкаль)

а) *картлыгың, бәхетле, яшьлегеңдә*;

ә) *картлыгың, яшьлегеңдә*;

б) *картлыгың, бәхетле, яшьлегеңдә, ялкау*;

в) *картлыгың, бәхетле, яшьлегеңдә, ялкау, булма*.

5. Җөмләдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Диңгезне шырпы* ***белән*** *болгатып булмый.* (Мәкаль)

а) бәйлек сүз;

ә) юнәлеш килешен таләп итүче бәйлек;

б) баш килешне таләп итүче бәйлек;

в) кисәкчә.

6. Җөмләдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Кайда су* ***чыкса****, коены шунда казыйлар.* (Мәкаль)

а) хикәя фигыль;

ә) шарт фигыль;

б) сыйфат фигыль;

в) хәл фигыль.

7. Бирелгән җөмләдәге иярчен компонентның мәгънә ягыннан төре дөрес күрсәтелгән рәтне билгеләгез. **(2 балл)**

*Батыр җиңмәс дошман юк.* (Мәкаль)

а) синтетик аергыч җөмлә;

ә) аналитик аергыч җөмлә;

б) синтетик тәмамлык җөмлә;

в) синтетик урын җөмлә.

8. Җөмләдәге ике компонент арасында куела торган тыныш билгесе дөрес күрсәтелгән рәтне билгеләгез. **(2 балл)**

*Эчке тавышыңны тыңла* ***(...)*** *ул кычкырып сөйләшмәс, кирәген әйтер.* (Тәлгат Галиуллин)

а) өтер;

ә) нокталы өтер;

б) ике нокта;

в) сызык.

**II. Теоретик бирем.**

Рәвеш сүз төркеме турында белгәннәрегезне языгыз, фикерегезне мисаллар ярдәмендә дәлилләгез. **(6 балл)**

**III. Гамәли-иҗади бирем.**

*Һаваларда оча алсын өчен,*

*Ике канат кирәк һәр кошка.*

(Фәнис Яруллин)

1. ***Кирәк*** сүзенә фонетик анализ ясагыз. **(3 балл)**

2. ***Канат*** сүзе кулланылган 5 фразеологик әйтелмә уйлап языгыз. **(5 балл)**

3. ***Һаваларда, өчен, кирәк*** сүзләренә морфологик анализ ясагыз. **(6 балл)**

4. Җөмләнең баш кисәкләрен һәм компонент чикләрен билгеләгез, схемасын сызыгыз, җөмләгә билгеләмә бирегез. **(6 балл)**

5. Әлеге тема белән бәйле фикерләрегезне 12-15 җөмләдән торган бәйләнешле текст итеп языгыз. **(8 балл)**